CELEX: 22019A1126(02)
Language: hr
Date: 2019-10-30 00:00:00
Title: Sporazum između Europske zajednice za atomsku energiju i Organizacije za energetski razvoj Korejskog poluotoka

26.11.2019   
               
               
                  HR
               
               
                  Službeni list Europske unije
               
               
                  L 304/5
               
            
         SPORAZUM
         između Europske zajednice za atomsku energiju i Organizacije za energetski razvoj Korejskog poluotoka
         EUROPSKA ZAJEDNICA ZA ATOMSKU ENERGIJU,
         dalje u tekstu „Zajednica”, i
         ORGANIZACIJA ZA ENERGETSKI RAZVOJ KOREJSKOG POLUOTOKA,
         dalje u tekstu „KEDO”,
         budući da:
         
                     (1)
                  
                  
                     KEDO je osnovan na temelju Sporazuma vlada Republike Koreje, Japana i Sjedinjenih Američkih Država od 9. ožujka 1995. o osnivanju Organizacije za energetski razvoj Korejskog poluotoka, kako je izmijenjen 19. rujna 1997.
                  
               
                     (2)
                  
                  
                     Sporazum sklopljen između Zajednice i KEDO-a istekao je 31. svibnja 2018.
                  
               
                     (3)
                  
                  
                     Nakon odluke o obustavi KEDO-ova projekta lakovodnog nuklearnog reaktora te odluke iz 2007. o ispunjavanju obveza Tajništva sa znatno manjim brojem osoblja i minimalnim uredskim prostorom, Izvršni odbor KEDO-a odlučio je 2018. da KEDO nastavi s radom i nakon 31. svibnja 2018.
                  
               
                     (4)
                  
                  
                     Zajednica i KEDO izrazili su želju za nastavkom suradnje s ciljem provedbe obustave projekta lakovodnog nuklearnog reaktora te uredne likvidacije KEDO-a,
                  
               SPORAZUMJELI SU SE KAKO SLIJEDI:
         
            Članak 1.
            Primjena odredaba prethodnog Sporazuma
            Osim ako je drukčije utvrđeno u nekom od članaka navedenih u nastavku, odredbe prethodnog Sporazuma između Zajednice i KEDO-a, koji je istekao 31. svibnja 2018., i dalje se primjenjuju na temelju ovog Sporazuma.
         
         
            Članak 2.
            Doprinos Zajednice
            Zajednica na temelju ovog Sporazuma neće financijski doprinijeti KEDO-ovu proračunu.
         
         
            Članak 3.
            Trajanje
            Ovaj Sporazum istječe 31. svibnja 2019. Automatski će se obnavljati svake godine na razdoblje od godinu dana, osim ako barem mjesec dana prije datuma isteka jedna stranka obavijesti drugu da želi otkazati Sporazum. Sporazum se može otkazati s trenutačnim učinkom nakon što se iz KEDO-a povuče bilo koja druga članica trenutačno zastupljena u Izvršnom odboru. Ovaj se Sporazum neće obnavljati nakon 31. svibnja 2021.
         
         
            Članak 4.
            Stupanje na snagu
            Ovaj Sporazum stupa na snagu nakon što ga potpišu Zajednica i KEDO i retroaktivno će proizvoditi pravne učinke od 1. lipnja 2018.
         
         
            Sastavljeno u Bruxellesu dvadeset četvrtog listopada dvije tisuće devetnaeste, u dva izvornika
            
               
                  Za Europsku zajednicu za atomsku energiju
               
               Ditte JUUL-JØRGENSEN
            
            Sastavljeno u New Yorku tridesetog listopada dvije tisuće devetnaeste, u dva izvornika
            
               
                  Za Organizaciju za energetski razvoj Korejskog poluotoka
               
               David WALLACE